Referat fra styremøte Tromsø badmintonklubb
**5. september kl. 21:00 på Tinghuset**

**Til stede: Ståle, Merete, Yngve, Sigurd, Agnethe, Jørn, Britt Anita og Kjersti.**

**Sak 23/16 Referat fra sist møte**

Ble gjennomgått. Ingen kommentarer til referatet.

**Sak 24/16 Oppstart høst 2016 – herunder treningstider**

Det har vært stor interesse med nye medlemmer nå i høst. Dette er positivt for klubben, samtidig som det utfordrer i forhold til hallkapasitet. Ståle har vært i kontakt med kommunen for å sjekke om det er flere muligheter for trening. Foreløpig ser det ikke ut som at klubben vil bli tildelt noe mer tid eller baner.

Dersom noen av juniorspillerne har lyst å satse på badminton, så er klubbens holdning å støtte opp om på dette, så vel som bredde i laget – de som har lyst å spille for gøy. Foreldrekontaktene følger opp dette videre på foreldremøte.

Merete har hatt trenermøte med de som er utdannede trenere i klubben. Simen har meldt seg som trener 2 ganger pr uke for ungdommene (viderekomne) – tirsdager 20-21, og torsdager 17.-18. Det er i tillegg kommet på plass en trenerrullering for nybegynnergruppen (10-16 år) på tirsdager 20-21  (torsdager 17-18 vurderes det trener rullering for nybegynnerne dersom det blir behov ). Barnetrening på torsdager 17-18 der Merete er trener for juniorene (8-10 år med ungdommene som assistenter på rullering.

Politiattest skal foreligge for alle klubbens trenere. Ståle følger opp dette.

Må henge 4-6 nett på yttersiden av nyrommet, slik at nettene kan brukes av skolene. Ståle følger opp dette.

Adgangskort til hallen p.t. registrert hos kommunen:

Merete, Anja, Sindre, Raymond, Erling, Erik, Marit Arntzen, Randi Hansen.

Reelle kortinnehavere:

Sigurd, Ståle, Agnethe, Simen,+ flere

Yngve følger opp dette – slik at vi får riktige registrering av kort og tilstrekkelig antall kort.

I rommet vi har fått bygd i hallen skal det i tillegg til skap være plass til ballmatemaskin og strengemaskin. Det er flere som ønsker å strenge sin egen racket. Merete undersøker med Sportmodern om de er interessert i å holde et strengekurs i forbindelse med Arctic Open. Dørene skal være låst også under trening. Sigurd legger ut info på facebook om kjøp av ballrør.

Nytt registreringssystem:

Alle medlemmer skal nå bruke Min Idrett for registrering og betaling. Det kommer egen info om dette ifb med fakturering av kontingenten.

For de barna som enda er nye så er det ønskelig at foreldrene slår sammen med dem, til de får til å treffe ballen og slå sammen med andre unger. Spør treneren dersom du er usikker på om dette gjelder for ditt barn.

**Sak 25/16 Aktivitetskalender - vedlagt**

* **Foreldremøte 22. september** 17-18. Kommer egen invitasjon til dette. Yngve sjekker møterom.
* **Klubbmesterskap 24. september**

Agnethe lager facebook-event. 24/9, kl 0900-1800. Avsluttes med pizza og disco/ blackminton for barn/ungdom/voksne. Ut og spise for seniorer kl 21.00.

Uformelt mesterskap for alle medlemmer av klubben. Pris kr 200 pr pers. Frist for påmelding: 15.9.16.

Påmelding til Sigurd: ssmyrlund@gmail.com

* **Hadsel**

Påmelding til**ssmyrlund@gmail.com**

**FRIST: 12.9.16**

* **Barents Open 22.-23.10.16**

Turnering i Kirkenes. Kjempeturnering for ungene, der hele Finnmark er til stede. Billige billetter ligger ute nå!

Påmelding til ssmyrlund@gmail.com

Britt Anita sender ut epost til foresatte med invitasjonen.

Merete følger opp dette.

* **Arctic Open 2017**

Agnethe oppretter event for denne turneringen. Skal være i Tromsøhallen 20.-22.januar.

Sponsorer: forslag å ha spisset sponsing for denne turneringen. I tillegg til å få ordentlige premier. Jørn følger opp dette i samarbeid med Ståle.

Premieansvarlig: Sigurd og Ståle

**Sak 26/16 Drakter**

Det vil bli nye klubbdrakter fra Victor. Dersom man ønsker klubbdrakter gjelder følgende vedtak:

**Vedtak fra styret om klubbens drakter**

**Trykk:**

Jakke/genser rygg: Tromsø badmintonklubb

Jakke/genser foran: Klubblogo

Spilleskjorte/

konkurranseskjorte rygg: Tromsø badmintonklubb + eks. M. Andreassen

Spilleskjorte/

konkurranseskjorte front: Klubblogo

**Alle konkurranseskjorter med trykk av navn, skal være etternavn.**

**Man kan ikke bruke klubblogo på andre plagg enn klubbskjorter/klubbdrakt.**

**Sak 27/16 Økonomi per august 2016**

Klubben har negativt resultat på 120 000 hittil i år, likvididet på 85’. Må vurdere å høyne egenandel på reiser, vurdere heving av kontingent, dugnadsarbeid m.m. for å komme i balanse. Evt. Heving av kontingent besluttes i såfall på årsmøtet,

**Sak 28/16 Orienteringssaker**

* Nye nettsider ☺

Britt Anita har ordnet nye, flotte brukervennlige nettsider. Feeden fra facebook kommer inn på nettsiden, slik at de som ikke er på facebook likevel får informasjon som legges der. Aktivitetskalenderen ligger også der. Klikk på aktuell aktivitet (i kalenderen) og du finner eventuelle vedlegg knyttet til arrangementet, f.eks. invitasjon.

* Fra kretsen

Det blir kretstreningssamling med svært gode trenere i november for juniorer. Mer informasjon kommer!

* Fra forbund

Merete blitt nestleder i utviklingskomiteen. Vi gratulerer og er glade for å ha en representant med fra Tromsø!

**Evt:**

Neste møte: 24/10-16, kl 20.00.